คนร้ายยังคงลอบก่อเหตุในพื้นที่สามจังหวัดชายแดนภาคใต้อย่างต่อเนื่อง เมื่อเวลา 07.30 น. วันที่ 28 กุมภาพันธ์ ตำรวจ สภ.อ.สุไหงปาดี จ.นราธิวาส พร้อมชุดเก็บกู้วัตถุระเบิดกองร้อยตชด.447 ตรวจสอบเหตุระเบิดภายในสวนยางพารา บ้านบือราแง หมู่ 3 ต.โต๊ะเด็ง ทำให้ทหารร้อย ร. 6013 ฉก.39 จำนวน 12 นาย ซึ่งปฏิบัติหน้าที่ลาดตระเวนความปลอดภัยชาวบ้านที่ออกกรีดยางพาราในสวนยางเป็นประจำทุกวัน บาดเจ็บ 3 นาย คือ จ.ส.อ.โชคชัย มุ่งดี พลทหารดาวัลย์ ตั้งมั่น และพลทหารขจรพล ศรีกุลวงศ์ แรงระเบิดยังทำให้พื้นดินเป็นหลุมกว้าง 1 เมตร ลึก 1 ฟุต เบื้องต้นพบว่าคนร้ายใช้ระเบิดแสวงเครื่องฝังไว้ริมทาง แต่เจ้าหน้าที่เดินพ้นระเบิดที่คนร้ายวางไว้พอสมควร จึงบาดเจ็บแค่ 3 นาย ทั้งนี้เจ้าหน้าที่ได้เก็บเศษชิ้นส่วนระเบิดเป็นหลักฐานเพื่อสืบหาคนร้ายมาดำเนินคดีต่อไปเมื่อเช้าวันเดียวกัน คนร้ายใช้อาวุธสงครามยิงนายนิโซะ กาเจ อายุ 53 ปี ชาวบ้าน ต.ศรีสาคร อ.ศรีสาคร จ.นราธิวาส เสียชีวิตคาที่ ในสภาพลำตัวและศีรษะพรุนทั้งร่าง เหตุเกิดขณะนายนิโซะขี่รถจักรยานยนต์ออกไปกรีดยางพาราส่วนที่ จ.ปัตตานี พ.ต.ท.วรชาติ คูหามุ รอง ผกก.สภ.อ.หนองจิก จ.ปัตตานี เข้าตรวจสอบสภาพศพนายถนอม ทนุโวหาร อายุ 48 ปี หลังถูกยิงเสียชีวิตหน้าโรงเรียนบ้านดอนรัก หมู่ 1 ต.ดอนรัก อ.หนองจิกจากการสอบสวนทราบว่า ก่อนเกิดเหตุผู้ตายขี่รถจักรยานยนต์ พร้อมด้วยนางวราพร ทนุโวหาร ภรรยาและลูกอายุ 3 ขวบ ออกมาจากห้างบิ๊กซีสาขาปัตตานี เพื่อกลับบ้าน ระหว่างทางเมื่อถึงที่เกิดเหตุ มีคนร้าย 2 คน ใช้รถจักรยานยนต์ขี่ตามหลังแล้วประกบยิงด้วยอาวุธปืนพกสั้นไม่ทราบขนาด 3 นัด เสียชีวิตคาที่ ส่วนภรรยาและลูกปลอดภัย หลังก่อเหตุคนร้ายหลบหนีไป
คนร้ายยังคงลอบก่อเหตุในพื้นที่สามจังหวัดชายแดนภาคใด 
ใต้